# Capella de Santa Magdalena de Talamanca

### De Viquipèdia

La capella de Santa Magdalena de Talamanca, esmentada al segle XIII, es troba a tres Km de Talamanca en direcció a Navarcles, dalt d'un turonet immediat.

## [edita] Arquitectura

Església del romànic tardà i d'una sola nau, actualment està en ruïnes i la volta està esfondrada. Els murs són llisos i sense cap ornamentació. El portal antic, que encara es conserva, és tapiat i va ser reemplaçat per un altre de modern a la part de ponent que dóna a una posterior ampliació d'aquesta capella, la qual sembla haver sofert altres reestructuracions. També es conserva a llevant una part de l'absis semicircular que feia de capçalera amb una finestra de mig punt adovellada al centre.

Probablement en el segle XIV, s'hi afegí la capella en forma de porxada amb estructura de torre fortificada. Aquest recinte és cobert amb volta de canó i s'hi accedeix per una porta d'arc escarser situada a ponent.

## [edita] Història

Ens ha arribat documentació dels anys 1282 i 1294, quan se li feren diversos llegats, però podria ser anterior. Fou una capella rural, que donava servei al sector ponent del terme de Talamanca propera als límits de Navarcles, i fou sufragània de l'església de Santa Maria de Talamanca. Aquesta situació és documentada al 1553 i al 1686 dins del mas Escayola que tenia cura del temple. Els habitants del mas cuidaven el conreu de les vinyes del voltant de la capella alhora que feien la funció d'ermitans.

Es conserven documents del 1870 on es comrpova que es trobava en molt bon estat de conservació i sobre l'existència d'un cementiri al costat, avui dia desaparegut. Posteriorment s'abandonà i amb el pas del temps s'anà deteriorant fins arribar a la guerra civil que quedà en l'estat actual.

Obtingut de "http://ca.wikipedia.org../../../c/a/p/Capella_de_Santa_Magdalena_de_Talamanca_65da.html"

Categories: Esglésies romàniques del Bages | Talamanca

##### Views

- Article
- Discussió
- Revisió actual

##### Cerca